text: 16-årig pige udsat for overgreb på åben gade i Sønderborg
  16 november 2016 kl. 05.59
  En 16-årig pige blev tirsdag aften forulempet og befølt på åben gade i Sønderborg. 22-årig udenlandsk mand blev kort efter anholdt og sigtet for blufærdighedskrænkelse.
  Kort før klokken 21 tirsdag aften var en 16-årig pige på vej hjem fra arbejde, da hun på Jernbanegade i Sønderborg blev antastet af en 22-årig udenlandsk mand. Han trængte sig ind på hende og begyndte at beføle pigen, der råbte op og fik jaget manden på flugt.
  - På baggrund af pigens gode beskrivelse af manden fandt en patrulje hurtigt frem til en 22-årig udlænding, der er bosat i Sønderborg. Han blev straks anholdt og sigtet for blufærdighedskrænkelse. Onsdag formiddag skal der tages stilling til, om han skal fremstilles i grundlovsforhør med krav om varetægtsfængsling, oplyser Mads Leervad Dammark, Syd- og Sønderjyllands Politi, onsdag morgen til TV SYD.
  Afrikansk udseende mand forgrebet sig på 16-årig pige i Sønderborg. Pigen fastholdt og overgramset. G-manden udfundet og anholdt. #politidk
  
  